Από καρδιάς... (1η ομάδα)
2026-05-09 10:30 - 11:30 (Europe/Athens)
Τι κρύβεται μέσα σε ένα “ευχαριστώ”; Πώς χωράει μια μεγάλη αγκαλιά μέσα σε μια μικρή δημιουργία; Ένα εργαστήριο που μεταφέρει το πιο ζεστό μήνυμα, χωρίς να χρειαστεί να πούμε ούτε λέξη!
Για παιδιά 6-11 ετών. Με προεγγραφή. Στα Μαγικά Κουτιά.

Από καρδιάς 2η ομάδα
2026-05-09 12:00 - 13:00
Τι κρύβεται μέσα σε ένα “ευχαριστώ”; Πώς χωράει μια μεγάλη αγκαλιά μέσα σε μια μικρή δημιουργία; Ένα εργαστήριο που μεταφέρει το πιο ζεστό μήνυμα, χωρίς να χρειαστεί να πούμε ούτε λέξη!
Για παιδιά 7-11 ετών. Με προεγγραφή. Στα Μαγικά Κουτιά.

Ο μικρόκοσμος της άνοιξης! 1η ομάδα
2026-05-11 17:00 - 18:00
Χαμηλώνουμε το βλέμμα και ανακαλύπτουμε έναν κόσμο μαγικό! Εκεί όπου οι μικροσκοπικοί κάτοικοι του κήπου στήνουν το δικό τους ανοιξιάτικο χορό, εμείς αναζητούμε τα μυστικά της ζωής ανάμεσα στα φυλλαράκια.
Για παιδιά 6-11 ετών. Με προεγγραφή. Στα Μαγικά Κουτιά.

Ο μικρόκοσμος της άνοιξης! 2η ομάδα
2026-05-11 18:30 - 19:30
Χαμηλώνουμε το βλέμμα και ανακαλύπτουμε έναν κόσμο μαγικό! Εκεί όπου οι μικροσκοπικοί κάτοικοι του κήπου στήνουν το δικό τους ανοιξιάτικο χορό, εμείς αναζητούμε τα μυστικά της ζωής ανάμεσα στα φυλλαράκια.
Για παιδιά 7-11 ετών. Με προεγγραφή. Στα Μαγικά Κουτιά.

Φτυαράκια εν δράσει! 1η ομάδα
2026-05-18 17:00 - 18:00
Ετοιμαζόμαστε να δώσουμε πνοή σε κάτι που θα μεγαλώνει μαζί μας, ομορφαίνοντας τον κόσμο γύρω μας. Η φύση μας καλεί να δράσουμε!
Για παιδιά 6-11 ετών. Με προεγγραφή. Στα Μαγικά κουτιά.

Φτυαράκια εν δράσει! 2η ομάδα
2026-05-18 18:30 - 19:30
Ετοιμαζόμαστε να δώσουμε πνοή σε κάτι που θα μεγαλώνει μαζί μας, ομορφαίνοντας τον κόσμο γύρω μας. Η φύση μας καλεί να δράσουμε!
Για παιδιά 7-11 ετών. Με προεγγραφή. Στα Μαγικά κουτιά.

Γλυκά τιτιβίσματα! 1η ομάδα
2026-05-23 10:30 - 11:30
Η άνοιξη έχει τη δική της φωνή. Με οδηγό τους ήχους της φύσης, δίνουμε ζωή στους φτερωτούς ταξιδιώτες.
Για παιδιά 6-11 ετών. Με προεγγραφή. Στα Μαγικά Κουτιά.

Γλυκά τιτιβίσματα! 2η ομάδα
2026-05-23 12:00 - 13:00
Η άνοιξη έχει τη δική της φωνή. Με οδηγό τους ήχους της φύσης, δίνουμε ζωή στους φτερωτούς ταξιδιώτες.
Για παιδιά 7-11 ετών. Με προεγγραφή. Στα Μαγικά Κουτιά.

Μια ωραία πεταλούδα... 1η ομάδα
2026-05-25 17:00 - 18:00
Κάτι τρεμοπαίζει στον ανοιξιάτικο αέρα… Μια ιστορία υπομονής και ομορφιάς ζωντανεύει, ακολουθώντας τα βήματα μιας απίθανης μεταμόρφωσης.
Για παιδιά 6-11 ετών. Με προεγγραφή. Στα Μαγικά Κουτιά.

Μια ωραία πεταλούδα... 2η ομάδα
2026-05-25 18:30 - 19:30
Κάτι τρεμοπαίζει στον ανοιξιάτικο αέρα… Μια ιστορία υπομονής και ομορφιάς ζωντανεύει, ακολουθώντας τα βήματα μιας απίθανης μεταμόρφωσης.
Για παιδιά 7-11 ετών. Με προεγγραφή. Στα Μαγικά Κουτιά.

Εκπαιδευτικό Σεμινάριο με θέμα «Διαχείριση Προσωπικού» στο Επιμελητήριο Ημαθίας
2026-07-29 17:00 - 21:00
Η Εταιρεία Επιχειρηματικής Ανάπτυξης Ημαθίας (ΕΤΕΠΑ), σε συνεργασία με το ΕΚΕΔΙΜ-Θεοχαρόπουλος και με την υποστήριξη της Δημόσιας Κεντρικής Βιβλιοθήκης Βέροιας, διοργανώνει ΔΩΡΕΑΝ εκπαιδευτικό σεμινάριο με θέμα «Διαχείριση Προσωπικού», το οποίο θα πραγματοποιηθεί την Τετάρτη 29 Ιουλίου 2026, από τις 17:00 έως τις 21:00, στην αίθουσα εκδηλώσεων «Απόστολος Βεσυρόπουλος» του Επιμελητηρίου Ημαθίας.
Σκοπός της εκπαιδευτικής δράσης είναι η ενημέρωση και επιμόρφωση επιχειρηματιών, στελεχών επιχειρήσεων, επαγγελματιών και κάθε ενδιαφερόμενου σε ζητήματα που αφορούν τη σύγχρονη διοίκηση ανθρώπινου δυναμικού και την αποτελεσματική διαχείριση του προσωπικού.
Κατά τη διάρκεια του τετράωρου σεμιναρίου θα παρουσιαστούν σύγχρονες πρακτικές και χρήσιμες εφαρμογές σχετικά με:

τη διοίκηση και οργάνωση ανθρώπινου δυναμικού,
την αποτελεσματική οργάνωση του προσωπικού,
την επικοινωνία στον εργασιακό χώρο,
τη συνεργασία και τη λειτουργία των ομάδων εργασίας,
τις σύγχρονες πρακτικές αποτελεσματικής διαχείρισης εργαζομένων.

Η ΕΤΕΠΑ, μέσα από δράσεις εκπαίδευσης και επιμόρφωσης, συνεχίζει να επενδύει στην ανάπτυξη των γνώσεων και δεξιοτήτων της τοπικής επιχειρηματικής κοινότητας, ενώ η συνεργασία με τη Δημόσια Κεντρική Βιβλιοθήκη Βέροιας αναδεικνύει τη σημασία της δια βίου μάθησης και της συνεχούς επαγγελματικής εξέλιξης.
Η συμμετοχή στο σεμινάριο αποτελεί μια σημαντική ευκαιρία για όσους επιθυμούν να ενισχύσουν τις γνώσεις τους στη διαχείριση ανθρώπινου δυναμικού και να γνωρίσουν σύγχρονες μεθόδους που συμβάλλουν στη βελτίωση της αποτελεσματικότητας των επιχειρήσεων και των οργανισμών.

3ο Veria Family Festival: Μια εβδομάδα γεμάτη δημιουργία, τέχνη, παιχνίδι και οικογενειακές εμπειρίες : συμμετέχει και η κινητή Βιβλιοθήκη της Δημόσιας Κεντρικής Βιβλιοθήκης της Βέροιας
2026-09-07 - 2026-09-13
Το καλοκαίρι ολοκληρώνεται και ο Σεπτέμβριος σηματοδοτεί μια νέα αρχή για μικρούς και μεγάλους. Λίγο πριν χτυπήσει το πρώτο σχολικό κουδούνι, η Βέροια προσκαλεί παιδιά, γονείς και ολόκληρη την οικογένεια, στο 3ο Veria Family Festival, μια μεγάλη γιορτή δημιουργίας, γνώσης, ψυχαγωγίας και συμμετοχής.

Από τις 7 έως τις 13 Σεπτεμβρίου 2026, η πόλη μετατρέπεται σε έναν ανοιχτό χώρο παιχνιδιού και έκφρασης, με ένα πλούσιο πρόγραμμα δράσεων που συνδυάζει τέχνη, πολιτισμό, περιβάλλον, παράδοση και σύγχρονη δημιουργικότητα. Εργαστήρια τεχνολογίας, μαγειρικής, εικαστικών, μουσικοκινητικής και θεατρικής αγωγής, παρουσιάσεις και αναγνώσεις βιβλίων, διαδραστικές δραστηριότητες, περιβαλλοντικά παιχνίδια και όπως κάθε χρόνο, το αγαπημένο Κυνήγι Θησαυρού, υπόσχονται μοναδικές εμπειρίες για όλες τις ηλικίες.
Φέτος, το Veria Family Festival επιμηκύνεται και εμπλουτίζεται, με περισσότερες ημέρες, περισσότερες δράσεις και περισσότερα σημεία φιλοξενίας σε όλη την πόλη, ώστε ακόμη περισσότεροι συμπολίτες μας και επισκέπτες να γίνουν μέρος αυτής της μεγάλης οικογενειακής γιορτής.

Διοργάνωση: Δήμος Βέροιας /Δημοτική Κοινότητα – ΚΕΠΑ Δήμου Βέροιας
Σε συνεργασία με: Εφορεία Αρχαιοτήτων, ΔΗ.ΠΕΘΕ. Βέροιας, Δημόσια Κεντρική Βιβλιοθήκη, 3ο Σύστημα Δασοπροσκόπων Βέροιας, 5ο Σύστημα Προσκόπων Βέροιας, 2ο Σύστημα Αεροπροσκόπων, Δροσουλίτες – Σχολείο της φύσης, Κέντρο πρόληψης ΠΡΟΣΒΑΣΗ, Cine STAR, Πρωτοβουλία για το Παιδί.

ΤΟ ΠΡΟΓΡΑΜΜΑ ΠΕΡΙΛΑΜΒΑΝΕΙ:

ΔΕΥΤΕΡΑ 7.9.2026 – 18.30μ.μ. / Γέφυρα Θερμοπυλών /όχθη Τριπόταμου
Θεατρομαγειρική
«Ασ’ τα βρασ’ τα!», του Γιώργου Μεταξά
Στο βιβλίο, ο Μικρός Χοακίν ονειρεύεται να γίνει μάγειρας του Παλατιού! Θα τα καταφέρει άραγε;
Στην δραματοποιημένη αφήγηση του παραμυθιού, συμμετέχουν: Έλσα Πιπερίδου, Αλεξάνδρα Γκίκα, Κωνσταντίνος Ζήνδρος, Όλγα Παπαδοπούλου, Τάσος Κουτζάμπασης, Νόπη Καριπίδου, Γιώργος Μεταξάς, Ειρήνη Καμπούρη, Κατερίνα Γρηγοριάδου.
Μετά το παραμύθι, θα ακολουθήσει η μαγειρική δράση. Ο Γιώργος Μεταξάς με τους μικρούς του φίλους, θα απλώσουν τα υλικά στους μαγειρικούς πάγκους και θα παρουσιάσουν υγιεινές συνταγές!
ΤΕΤΑΡΤΗ 9.9.2026 – 6.30μ.μ. / Αρχαιολογικό Μουσείο
Ελάτε να σας πω μια ιστορία
Η ηθοποιός Αίγλη Κατσίκη αναλαμβάνει μέσω μιας ιστορικής διήγησης σε μορφή παραμυθιού να μυήσει τα μικρά παιδιά στον κόσμο του Μέγα Στρατηλάτη, της εποχής του και του βασιλείου του.
Συνδιοργάνωση με το 6ο Διεθνές Μουσικό Φεστιβάλ Αιγών
ΠΑΡΑΣΚΕΥΗ 11.9.2026 – Αρχαιολογικό Μουσείο
Επαφή με το σώμα
6.00μ.μ.
Yoga για παιδιά και γονείς
Για παιδιά από 3,5 ετών έως 12 ετών με απαραίτητη συνοδεία γονέα.
Απαραίτητα: ένα στρωματάκι, ψάθα ή μεγάλη πετσέτα για κάθε συμμετέχοντα.
Υπεύθυνη δράσης: Κυριακή Καρασαββίδου, δασκάλα yoga στην ΚΕΠΑ Δ. Βέροιας
7.00μ.μ.
Χορός Contact
Η δράση απευθύνεται σε παιδιά 5 έως 10 ετών με απαραίτητη συνοδεία γονέα.
Υπεύθυνη δράσης: Μαυρέτα Λενικάκη, καθηγήτρια σύγχρονου και κλασσικού χορού στην ΚΕΠΑ Δ. Βέροιας
Συνεργασία με την Εφορεία Αρχαιοτήτων Ημαθίας
ΣΑΒΒΑΤΟ 12.9.2026
Επαφή με την φύση
ώρα 11.00π.μ./ Άλσος Παπάγου
Μια μαγική φθινοπωρινή ημέρα στο Άλσος
Μια ξεχωριστή εμπειρία στη φύση, εμπνευσμένη από τις αρχές της Παιδαγωγικής του Δάσους. Παιδιά και γονείς θα ανακαλύψουν το δασικό οικοσύστημα μέσα από παιχνίδια εξερεύνησης, δημιουργικές κατασκευές με φυσικά υλικά και ένα συλλογικό πικνίκ, απολαμβάνοντας μια ημέρα γεμάτη δημιουργία, συνεργασία και επαφή με το φυσικό περιβάλλον.
Η δράση απευθύνεται σε παιδιά όλων των ηλικιών και τις οικογένειές τους.
Υπεύθυνη δράσης: Σοφία Αναγνώστου
Συνεργασία με τους Δροσουλίτες- Σχολείο της φύσης
Επαφή με τη γνώση, την ψυχαγωγία, τη δημιουργικότητα
6.00μ.μ. / πάρκο Αγίων Αναργύρων
Εκπαιδευτικά Τμήματα ΚΕΠΑ Δ. Βέροιας -Περίπτερο Ενημέρωσης
Η ΚΕΠΑ Δ. Βέροιας υποδέχεται γονείς και παιδιά ώστε να ενημερωθούν για τα εκπαιδευτικά της τμήματα: Δημοτικό Ωδείο, Σχολή Χορού, Εικαστικά, Λαογραφία, Φιλαρμονική, Χορωδίες και Ορχήστρες. Μια μοναδική ευκαιρία για μικρούς και μεγάλους να ανακαλύψουν τις δυνατότητες δημιουργικής μάθησης που προσφέρει η ΚΕΠΑ όλο τον χρόνο!
Κινητή βιβλιοθήκη: Τα παιδιά διαλέγουν βιβλία και μαξιλάρες και απολαμβάνουν ιστορίες, με φόντο τον πράσινο κάμπο της Βέροιας!
Συνεργασία με τη Δημόσια Κεντρική Βιβλιοθήκη Βέροιας
“Η Παύση των 3 Δευτερολέπτων”…Πριν απαντήσω στο παιδί μου Απαντώ στον εαυτό μου”.
Μια διαδραστική άσκηση αφιερωμένη στην ψυχική ανθεκτικότητα των γονέων με παιδιά στην εφηβεία.
Μέσα από ένα παιχνίδι συμμετοχής, μικρές ασκήσεις αυτογνωσίας και ανοιχτό διάλογο, οι γονείς έχουν την ευκαιρία να σταθούν λίγο πάνω στη σχέση τους με τον έφηβο: πώς επικοινωνούν, πώς θέτουν όρια, πώς παραμένουν σταθεροί στις δύσκολες στιγμές!
Συνεργασία: με την Πρωτοβουλία για το Παιδί
Εργαστήρι Κοσμήματος: Οι συμμετέχοντες κατασκευάζουν και φορούν το δικό τους πρωτότυπο κόσμημα.
Υπεύθυνη: Μάρα Κοκκίνου, καθηγήτρια του τμήματος εικαστικού κοσμήματος της ΚΕΠΑ Δ. Βέροιας.
Face painting: να ζωγραφίσουμε τα προσωπάκια μας να νιώσουμε πίνακες για λίγο!
Υπεύθυνη δράσης: Τάνια Ζιάνα
Μουσικοκινητική: Μια διαδραστική μουσικοκινητική δράση που προσκαλεί παιδιά και γονείς να ανακαλύψουν τη χαρά της μουσικής μέσα από την κίνηση, το τραγούδι, τον ρυθμό και το δημιουργικό παιχνίδι. Οι μικροί συμμετέχοντες θα γνωρίσουν μουσικά όργανα, θα πειραματιστούν με ήχους και αυτοσχεδιασμούς και θα συμμετάσχουν σε μουσικοκινητικά παιχνίδια που ενισχύουν τη φαντασία, την έκφραση και τη συνεργασία.
18:00 – 18:30: Γνωριμία με τα μουσικά όργανα και αυτοσχεδιαστικό παιχνίδι στο πανί.
18:30 – 19:30: Μουσικοκινητικά παιχνίδια για μικρούς και μεγάλους.
Μέγιστος αριθμός συμμετεχόντων: 20 παιδιά.
Υπεύθυνες: Νάντια Μοχάμετ και Ελένη Παγγούρα, καθηγήτριες του Δημοτικού Ωδείου της ΚΕΠΑ Δήμου Βέροιας.
Scout Park: Ένα σταθμικό παιχνίδι τύπου λούνα -παρκ, μέσα από το οποίο οι επισκέπτες θα έχουν την ευκαιρία να γνωρίσουν τον κόσμο του προσκοπισμού, παίζοντας διασκεδαστικά και δημιουργικά προσκοπικά παιχνίδια υπό την καθοδήγηση των Βαθμοφόρων.
Συνεργασία με το 3ο Σύστημα Δασοπροσκόπων Βέροιας
6.30μ.μ. / πάρκο Αγίων Αναργύρων
«Το κάδρο της οικογένειας» της Ανέζας Τροχοπούλου
Διαδραστική αφήγηση, βιωματική προσέγγιση και δημιουργικό εργαστήρι
Ελάτε να φτιάξουμε «το κάδρο της οικογένειάς σας», που είναι ξεχωριστή… όπως όλες. Δράση φιλαναγνωσίας, στην κινητή βιβλιοθήκη, αφιερωμένη στη δύναμη της οικογένειας και των βιβλίων.
Το μαγικό εργαστήρι του κουρκουμά!
Παίζουμε, πειραματιζόμαστε και δημιουργούμε με φυσικά και οικολογικά υλικά! Σχεδιάζουμε με νερό και σόδα, κρύβουμε μικρές λεπτομέρειες με λευκό κεροπαστέλ και αφήνουμε το χαρτί να στεγνώσει. Μετά έρχεται ο κουρκουμάς και… μαγικά, το κρυφό μας σχέδιο εμφανίζεται! Μια οικολογική εκτύπωση γεμάτη χρώμα, έκπληξη και δημιουργία!
Υπεύθυνη δράσης: Ευαγγελία Καΐκη, καθηγήτρια των τμημάτων ζωγραφικής & κατασκευών της ΚΕΠΑ Δ. Βέροιας.
7.00μ.μ. / πάρκο Αγίων Αναργύρων
Παιχνίδια εμπιστοσύνης: Μια βιωματική δράση που ενισχύει την εμπιστοσύνη, την επικοινωνία και τη συνεργασία ανάμεσα σε γονείς και παιδιά μέσα από τρεις διασκεδαστικές προκλήσεις. Οι συμμετέχοντες καλούνται να ολοκληρώσουν τους σταθμούς 1: «Οδηγός & Ερευνητής», 2: « Η αποστολή του μπαλονιού» και 3: «Η διαδρομή των δύο» ανακαλύπτοντας τη δύναμη της συνεργασίας μέσα από το παιχνίδι.
Συνεργασία με το Κέντρο ΠΡΟΣΒΑΣΗ
7.30μ.μ. / πάρκο Αγίων Αναργύρων
Θεατρικό παιχνίδι, που μπορεί να οδηγήσει και σε θεατρική παράσταση!
Υπεύθυνος: Χρήστος Κυπαρισσόπουλος, καθηγητής Τμημάτων Θεατρικής Υποδομής του ΔΗΠΕΘΕ Βέροιας.
Συνεργασία με το ΔΗΠΕΘΕ Βέροιας
Παιχνιδοτράγουδα: Γνωριμία και εξοικείωση με την ελληνική μουσικοχορευτική παράδοση, με παιχνιδοτράγουδα και μουσικά παιχνίδια.
Υπεύθυνοι: Σάκης Σταυρίδης, Παναγιώτης Σιστάκος, καθηγητές του τμήματος Λαογραφίας της ΚΕΠΑ Δ. Βέροιας.
8.30μ.μ. / πάρκο Αγίων Αναργύρων
Προβολή ταινίας
Ο μικρός Νικόλας: Τι περιμένουμε για να είμαστε ευτυχισμένοι;
Η μεγάλη οθόνη στήνεται κάτω από τον καλοκαιρινό ουρανό και μετατρέπει το πάρκο σε ένα ανοιχτό θερινό σινεμά για όλη την οικογένεια. Μια τρυφερή, διασκεδαστική και γεμάτη αισιοδοξία ιστορία, που μέσα από τη ματιά του μικρού Νικόλα αναδεικνύει τη σημασία της φιλίας, της οικογένειας, της παρέας και των μικρών στιγμών που τελικά είναι εκείνες που μας κάνουν πραγματικά ευτυχισμένους.
Συνεργασία με το Cine STAR
ΚΥΡΙΑΚΗ 13.9.2026
Κυνήγι θησαυρού
9.30 – 10.30π.μ./ πλατεία Δημαρχείου
Εγγραφές, δημιουργία και εκκίνηση των ομάδων που θα αναζητήσουν τα σημάδια για να συλλέξουν τις πληροφορίες που κρύβουν τους θησαυρούς της πόλης!
10.00- 1.30μ.μ./ σε όλη την πόλη
Κυνήγι κρυμμένων θησαυρών
Βραβεύσεις και δώρα, για όσους κυνήγησαν και βρήκαν τον θησαυρό, απόλαυσαν την διαδικασία και αναδείχθηκαν νικητές!

Νέο Εκπαιδευτικό Πρόγραμμα από την Αμερικανική Γωνιά Βέροιας «From Craft to Commerce: American Entrepreneurship Skills in Agrotourism and Creative Economy» Μετέτρεψε τη δημιουργικότητα, την ιδέα ή το προϊόν σου σε μια σύγχρονη επιχειρηματική ευκαιρία
2026-09-21 - 2026-12-14
Η Δημόσια Κεντρική Βιβλιοθήκη της Βέροιας ανακοινώνει την έναρξη του νέου εκπαιδευτικού προγράμματος «From Craft to Commerce: American Entrepreneurship Skills in Agrotourism and Creative Economy», που διοργανώνεται από την Αμερικανική Γωνιά Βέροιας, υλοποιείται σε συνεργασία με τη GetCert και πραγματοποιείται με την υποστήριξη της Πρεσβείας των Ηνωμένων Πολιτειών στην Αθήνα.
Το πρόγραμμα εντάσσεται σε μια ευρύτερη σειρά πρωτοβουλιών για τον εορτασμό της 250ής επετείου της Ανεξαρτησίας των Ηνωμένων Πολιτειών, αναδεικνύοντας το διαχρονικό πνεύμα της αμερικανικής επιχειρηματικότητας και καινοτομίας, καθώς και τη δύναμη της δημιουργικότητας να ανοίγει νέους δρόμους και ευκαιρίες για όλους.
Το «From Craft to Commerce» έχει ως στόχο να ενισχύσει τη δημιουργικότητα και την επιχειρηματικότητα στην Ελλάδα, προσφέροντας ένα ολοκληρωμένο πρόγραμμα πρακτικής κατάρτισης, βασισμένο σε αμερικανικές επιχειρηματικές δεξιότητες, μεθοδολογίες και τεχνολογίες. Στόχος είναι να βοηθήσει τους συμμετέχοντες να μετατρέψουν μια δημιουργική ιδέα, μια χειροποίητη δημιουργία ή ένα τοπικό προϊόν σε μια ανταγωνιστική και βιώσιμη επιχειρηματική δραστηριότητα, αξιοποιώντας τις δυνατότητες του ηλεκτρονικού εμπορίου.
Η συμμετοχή στο πρόγραμμα θα είναι δωρεάν. Το πρόγραμμα θα πραγματοποιηθεί στην Αμερικανική Γωνιά Βέροιας, από 21 Σεπτεμβρίου έως και 7 Δεκεμβρίου 2026.
Απευθύνεται σε δημιουργούς και χειροτέχνες, ανέργους, επιχειρηματίες του αγροδιατροφικού τομέα, ιδιοκτήτες μικρών επιχειρήσεων, φοιτητές και νέους, καθώς και σε όσους θέλουν να αποκτήσουν τις γνώσεις και τα εργαλεία που χρειάζονται για να μετατρέψουν την ιδέα ή το προϊόν τους σε μια εμπορικά αξιοποιήσιμη πρόταση.
Βασικοί Τομείς Εκπαίδευσης
Μέσα από εργαστήρια, πρακτική εξάσκηση και καθοδήγηση από ειδικούς, οι συμμετέχοντες θα εκπαιδευτούν σε τέσσερις βασικούς τομείς:

δημιουργία και ανάπτυξη χειροποίητων και αγροδιατροφικών προϊόντων,
επαγγελματική φωτογράφιση προϊόντων,
δημιουργία και διαχείριση ηλεκτρονικού καταστήματος (e-commerce),
ψηφιακό μάρκετινγκ και στρατηγικές προώθησης.

Οι συμμετέχοντες θα αποκτήσουν πρακτικές γνώσεις και εργαλεία για να αναπτύσσουν ανταγωνιστικά προϊόντα, να τα παρουσιάζουν με επαγγελματικό τρόπο και να τα προωθούν στην αγορά μέσα από σύγχρονα ψηφιακά κανάλια. Αμερικανικές μεθοδολογίες επιχειρηματικότητας και σύγχρονες τεχνολογίες θα βρίσκονται στον πυρήνα των εκπαιδευτικών εργαστηρίων, προσφέροντας στους συμμετέχοντες πρακτικές δεξιότητες που μπορούν να αξιοποιήσουν άμεσα.
Ιδιαίτερη έμφαση θα δοθεί σε άτομα που διαθέτουν δεξιότητες και δημιουργικές ιδέες, αλλά έχουν περιορισμένη πρόσβαση σε γνώσεις, κατάρτιση ή επαγγελματικές ευκαιρίες λόγω κοινωνικών ή γεωγραφικών εμποδίων.
Σχετικά με το Πρόγραμμα
Το «From Craft to Commerce» είναι μια σύγχρονη εκπαιδευτική πρωτοβουλία που συνδυάζει δημιουργικότητα, τεχνολογία και επιχειρηματικότητα, αντλώντας έμπνευση από την αμερικανική παράδοση της καινοτομίας και της ελεύθερης επιχειρηματικής πρωτοβουλίας.
Πληροφορίες σχετικά με τις εγγραφές και τη διαδικασία συμμετοχής θα βρείτε εδώ.
https://forms.gle/QgFPv56ux2VjwAqE7
Για περισσότερες πληροφορίες, οι ενδιαφερόμενοι μπορούν να επικοινωνούν στο:
+30 6945 531 647, Χατζηγεωργίου Γεώργιος
